Sprekers | Leandie du Randt | Hykie Berg | Melinda Bam | Neels van Jaarsveld
Leandie du Randt is tans mees bekend vir haar rol as 'Ivanka Gouws' in die gewilde Afrikaanse sepie Binnelanders, wat weeksaande op KykNet te sien is. Leandie maak geskiedenis as die eerste aktrise wat op 'n landswye toer gaan met nagenoeg 35 optredes waar tydens sy oor die inhoud van haar boek gesels. Die aanvraag is oorweldigend!
Ander bekende rolle wat sy al vertolk het sluit in 'Mieke' in die wel bekende Afrikaanse Kyknet reeks Getroud met Rugby en 'Lea' in die drama reeks Vlug na Egipte en Terug na Egipte. Leandie is ook te sien in talle Afrikaanse films soos Semi - Soet, Klein Karoo, Die Windpomp, Mooirivier, Strikdas en Hollywood In My Huis. Leandie het verder ook tweede gekom saam Brandon Eilers le Riche in seisoen 7 van die wereldbekende BBC realiteitsprogram Strictly Come Dancing op SABC 3 in 2014.
Sy het haar eie self - help boek, genaamd Gemaklik In Jou Eie Lyf vir tienermeisies geskryf en dit was toe in Mei 2014 deur Struik Lifestyle in Afrikaans en Engels Comfortable In Your Own Skin.
Haar boek se hele boodskap gaan oor om daarna te strewe om die beste 'jy' te word eerder as om jouself met ander te vergelyk of soos iemand anders te probeer wees. Want, meen Leandie, jy sal nooit 'n beter 'Angelina Jolie' kan wees as wat sy is nie, en in dieselfde asem sal niemand ooit 'n beter jy kan wees as jy nie. So motiveer sy meisies om eerder hulle energie in hulleself en die ontwikkeling en ontdekking van daai self te sit en sodoende meer gemaklik in hulle eie lywe te begin voel.
"My grootste doelwit met my boek en praatjies, en dan die landswye toer waarop ek saam met gaskunstenaar, Irene-Louise van Wyk in 2016 gaan, is om meisies en vrouens te laat besef dat elkeen van hulle spesiaal en uniek is en 'n gift het wat NIEMAND anders op die planeet het nie. Ek strewe daarna om elke meisie en vrou te probeer help of inspireer om hulle volle potensiaal te ontdek en te gebruik en om goed te voel oor hulleself.
Donnalee Roberts is n aktrise, vervaardiger, skrywer en model Donnalee Roberts is alombekend vir haar werk op die bekroonde lokettreffers Pad na jou Hart, Ballade vir 'n Enkeling en Vir Altyd.
Pad na jou Hart is in 2014 bekroon as Film-van-die-jaar by die Tempo-toekennings. Donnalee ontvang by hierdie toekennings ook die prys vir Aktrise-van-die-jaar vir haar hoofrol as Amory. Sy word ook genomineer vir 'n SAFTA-toekenning vir Aktrise-van-die-jaar vir haar rol in hierdie film. Pad na jou Hart word in die daaropvolgende jaar weer bekroon as Film-van-die-jaar deur die Natal Film Commission Simon Sabela Awards.
In 2015 het Donnalee die hoofrol van Carina Human vertolk in die verwerking van die gelyknamige ikoniese televisiereeks Ballade vir 'n Enkeling. Donnalee ontvang die Tempo-toekenning vir Aktrise-van-die-jaar vir haar rol in hierdie film.
Vir Altyd is ook in 2016 bekroon as Film-van-die-jaar by die Tempo-toekennings. Donnalee het ook – vir die derde jaar in 'n ry – die Tempo-toekenning vir Aktrise-van-die-jaar gewen vir haar hoofrol as Nina in dié film.
In 2017 sal Donnalee die hoofrol in die nuwe avontuurfilm Stroomop vertolk wat in mid-2018 vrygestel sal word. Sy beklee weer die rol van mede-ontwikkelaar, skrywer en –vervaardiger agter die skerms van hierdie film
Ander toneelkrediete sluit haar rol as Cybil Ferreira in die film Klein Karoo en Annelie in die Televisiereeks 7de Laan in.
Donnalee ontvang haar nasionale graad in BA Drama vanaf die Universiteit van Pretoria, daarna voltooi sy 'n twee-jaar-kursus aan PALI (Performing Arts and Lifestyle Institute). In 2012 het Donnalee aan die bekende New York Academy gestudeer waar sy 'n diploma in toneelspel vir Film ontvang het.
HEERS op VROU wees / Die AVONTUUR van vrouwees
Na bykans tien jaar in die filmindustrie het Ivan sy debuut as regisseur in 2018 te maak. Hy het die regie van die avontuurfilm Stroomop behartig en hy is ook die medeskrywer en -vervaardiger van die film.
Ivan het sy nasionale diploma in Drama vanaf die Tegniese Universiteit van Tshwane ontvang, waar hy gespesialiseer het in regie en draaiboekskryf. Vandaar het Ivan al sy verskyning in bekende televisiereekse gemaak, soos 7de Laan, Villa Rosa en Getroud met Rugby.
Sy filmkrediete sluit Hond se Dinges, Superhelde, Roepman, Verraaiers, Bakgat 1, 2 en 3, Pad na jou Hart en Vir Altyd in. Ivan se passie is gebore op die verhoog en hy was al op die planke met Dis Ek, Anna (2006), Hel op Hemel en Aarde (2011), Ben, Babsie en Familie (2013) en Beurtkrag (2016/2017).